La Setmana de la Salut Mental més multitudinària
11 de octubre de 2017

Amb la celebració de la 7ª Jornada de Sensibilització i Divulgació a favor de la Salut Mental conclou una edició marcada per l'èxit de participació, gràcies en gran mesura a la I Marxa per la Salut Mental, que el passat 3 d'octubre va congregar a més de 500 persones pels carrers de Llíria per una mateixa causa: visibilizar la situació de famílies i pacients, així com el treball de professionals i voluntaris.

Amb la mateixa finalitat, l'alcalde, Manolo Civera i la secretària autonòmica de Serveis Socials i Autonomia Personal, Helena Ferrando, van participar ahir dimarts, 10 d'octubre, en l'última jornada de la Setmana de la Salut Mental 2017, que es dedica íntegrament a l'organització de punts informatius; unes accions divulgatives i de sensibilització que enguany s'han desenvolupat en el Centre de Salut, la Plaza Partidors i l'Hospital de Llíria.

Coincidint amb el Dia Mundial de la Salut Mental, tant Civera com Ferrando van expressar especial interès en els mercats ambulants solidaris organitzats per l'Associació Pentagrama, on van poder comprovar de prop el treball realitzat durant tot un any en els tallers de Pentagrama, a través de l'elaboració d'artesanies que simbolitzen l'evolució i l'esforç dels seus usuaris.

“Si la celebració de la Setmana de la Salut Mental és ja si cap molt especial per als que lluitem per la igualtat d'oportunitats, enguany és més important a causa del compromís de tota la ciutat, que ha sigut molt més evident durant esta edició, tal com s'ha pogut veure en la Marxa per la Salut Mental i en la gran afluència en els mercats ambulants solidaris”, va afegir l'alcalde, Manolo Civera.

La Setmana de la Salut Mental de Llíria organitza multitud d'activitats esportives, lúdiques i culturals, amb un mateix objectiu: tindre presents a pacients i famílies, mostrant la realitat que viuen, com una forma tant de sensibilitzar com de suprimir estigmes que impedeixen la seua integració social.